เรื่องร้องเรียน: น้ำท่วมในบ้านมาหลายอาทิตย์แล้วน้ำไม่มีทางออก  อยากจะขอความอนุเคราะห์เขตคลองสามวา นำรถที่สูบน้ำตามคลองไปพ่นต้นไม้มาสูบบริเวณบ้านให้หน่อย ไม่สามารถแก้ปัญหานี้ได้เลย
การดำเนินการของเจ้าหน้าที่: ขออนุญาตนำเรียนผู้แจ้ง ทางสำนักงานเขตคลองสามวา โดยฝ่ายโยธา ได้ดำเนินการแก้ไขเรียบร้อยแล้ว และขอขอบคุณสำหรับการชี้แจงรายละเอียดดังกล่าวเข้ามา (ซึ่งทางผู้แจ้งได้เปิดเรื่องใหม่ เข้ามา) และมีความประสงค์จะยกเลิกเรื่องร้องเรียนดังกล่าวเข้ามา   ทั้งนี้ ทางระบบทราฟฟี่ ฟองดู ดังกล่าวนี้ ไม่สามารถยกเลิกเรื่องที่แจ้งเข้ามาได้ค่ะ แต่เมื่อทางเจ้าหน้าที่ดำเนินการแก้ไขเรียบร้อยแล้ว และทางผู้แจ้ง พึงพอใจในการดำเนินการแก้ไข ทางผู้แจ้งเพียงแค่ให้คะแนน (ดาว) ตามระดับความพึงพอใจได้เลยค่ะ และทางระบบจะปรับสถานะเป็นเสร็จสิ้น ค่ะ  รายละเอียดการแก้ไข #คลองสามวา >>> รุดลงพื้นที่ ช่วยเหลือน้ำท่วมขังที่พักอาศัย ไม่สามารถระบายน้ำออกได้ เขตฯ ประสานเจ้าของที่ใกล้เคียง ขอสูบน้ำ ผ่านลงท่อระบายน้ำ เพื่อแก้ไขปัญหาความเดือดร้อนต่อไป  (4 ก.ย.65) เช้าวันนี้ นายพันธ์ศักดิ์ เจริญสุข ผู้อำนวยการเขตคลองสามวา มอบหมายให้นายวัฒนะ โรจนสุวรรณ์ หัวหน้าฝ่ายโยธา พร้อมด้วยเจ้าหน้าที่ฝ่ายโยธา ลงพื้นที่ตรวจสอบแก้ไขกรณีประชาชนขอความช่วยเหลือน้ำท่วมขังที่พักอาศัย ไม่สามารถระบายน้ำออกได้ ณ บ้านเลขที่ 44 ถนนราษฎร์นิมิตร แขวงสามวาตะวันตก เขตคลองสามวา กทม.  จากการลงพื้นที่และได้ตรวจสอบพบว่าเป็นอาคารพาณิชย์ที่พักอาศัย ประกอบกิจการผลิตเสาเข็มสำเร็จรูป ด้วยสภาพพื้นที่โดยรอบ มีการถมที่เพื่อก่อสร้างอาคาร ทำให้บริเวณที่ประชาชนผู้แจ้งมีความลุ่มต่ำ ประกอบกับถนนหน้าอาคาร (ถนนราษฏร์นิมิตร) ไม่มีท่อระบายน้ำ เมื่อเกิดฝนตกหนัก น้ำไม่สามารถระบายได้และย้อนกลับเข้าสู่ที่พักอาศัยของผู้แจ้ง  เบื้องต้นทางหัวหน้าฝ่ายโยธา ได้ประสานและขอความร่วมมือจากเจ้าของที่บริเวณด้านหลัง เพื่อสูบน้ำจากที่พักอาศัยของผู้แจ้ง ลงสู่ท่อระบายน้ำภายในโครงการด้านหลัง ออกสู่ท่อระบายน้ำสาธารณะ ถนนหทัยราษฏร์ต่อไป และครั้งต่อไป ทางประชาชนผู้แจ้ง แจ้งว่าจะเป็นผู้สูบน้ำเอง โดยทางสำนักงานเขตฯ ได้ประสานขอความร่วมมือกับทางเจ้าของที่ด้านหลังเรียบร้อยแล้ว   สำหรับโครงการระยะยาว ทางสำนักงานเขตฯ จะดำเนินการปรับปรุงถนนราษฎร์นิมิตร เป็นถนนค.ส.ล พร้อมท่อระบายน้ำชึ่งขณะนี้อยู่ระหว่างขอจัดสรรงบประมาณต่อไป
ความเห็นของผู้แจ้ง: เป็นอย่างไรบ้าง
พื้นที่: แขวงสามวาตะวันตก เขตคลองสามวา กรุงเทพมหานคร